کانادا باش ناظیری جاستین ترودو سعودیه عربیستانی ایله باغلادیق‌لاری 13 میلیارد دو‌لارلیق سلاح موقاویله‌سینی لغو ائتمک اوچون چیخیش یولو آختاردیق‌لارینی بیلدیردی.
سلاح موقاویله‌سی‌نین ماده لرینین موقاویله‌نی لغو ائدن، و یا ماده لرینی پوزان طرفه آغیر مسئولیت لر گتیردیگینی خاطیرلا‌دان ترودو CTV-یه وئردیگی موصاحیبه‌ده: "بو واسطه‌لری سعودیه عربیستانینا صادر ائتمه‌مه‌ین یولونو آختاریریق" دئدی.
سعودیه ژورنالیستی جمال خاشقچی‌نین اؤلدورولمه‌سیندن سونرا گوندمه گلن سلاح موقاویله‌سی ایله باغلی اکتبرین 23-ده آچیقلاما وئرن ترودو بو موقاویله‌نی دون‌دورا بیله‌جک‌لرینی بیلدیرمیشدی، لاکین بو گونه قدر بو ایستیقامتده بیر آددیم بئله آتیلمامیشدی.
موقاویله‌یه اساساً، کانادا موقاویله‌نی لغو ائدرسه، سعودیه عربیستانینا 1 میلیارد دو‌لار تضمینات اؤدمه‌لی‌دیر. کانادا حکومتی بونو اوده مه‌مه‌ین یول‌لارینی آختاریر.
ترودو حکومتی سعودیه عربیستانینا سلاح ساتیشی مسئله‌سینه گؤره فدرال پارلامئنت و اؤلکه‌دکی موخالیف قروپ‌لار طرفیندن تنقید ائدیلیر.
2014 -جی ایلده، کانادانین سابیق باش ناظیری استفان جوزف هارپرین زامانیندا اونتاریو ایالتینده قورولموش " General Dynamics Land Systems –ین اورتدیگی LAV تیپی حربی واسطه‌لری آلماق ایسته‌ین سعودیه عربیستانی ایله کانادا آراسیندا 928 واسطه‌لیک بیر ساتین آلما موقاویله‌سی باغلانمیشدی. لاکین بو حربی واسطه‌لرین ساتیشی 2015-جی ایلده حاکمیته گلن جاستین ترودو حکومتی طرفیندن تاخیره سالینمیشدی.
